พบศพชายถูกยัดกระเป๋าเดินทางลอยแม่น้ำปิง
วันนี้ (25 ก.พ.2563) เวลา 11.30 น. เจ้าหน้าที่ตำรวจ สภ.เมืองกำแพงเพชร รับแจ้งจากชาวบ้านพบกระเป๋าเดินทางสีดำ ลอยอยู่กลางแม่น้ำปิง บริเวณท่าทราย ต.ลานดอกไม้ อ.เมือง จ.กำแพงเพชร หลังรับแจ้ง เดินทางไปยังที่เกิดเหตุ พบกระเป๋าใบดังกล่าว จึงนำมาตรวจสอบภาพ : 123 คนดีมีน้ำใจ และ กู้ภัยสว่างกำแพงเพชรเมื่อเปิดกระเป๋าออก พบร่างผู้เสียชีวิตเป็นชาย ผิวขาว ผมสั้น อายุประมาณ 40 ปี สูงประมาณ 165-170 เซนติเมตร สภาพศพสวมเสื้อยืดแขนสั้นสีขาว กางเกงขาสั้นสีขาวลายดำถูกรัดด้วยสายเคเบิ้ลพลาสติกที่ข้อเท้า และแขนขวาถูกพันด้วยเชือกสีแดงมัดติดกับลำตัว ตรวจสอบร่างกายไม่พบบาดแผลหรือร่องรอยการถูกทำร้าย เบื้องต้น เจ้าหน้าที่ตรวจสอบว่าเสียเสียชีวิตก่อนถูกจับยัดใส่กระเป๋าฆ่าอำพรางหรือไม่ นอกจากนี้ยังไม่พบหลักฐานเอกสารว่าเป็นคนไทยหรือต่างชาติ และมีภูมิลำเนาอยู่ที่ใดขณะนี้อยู่ในระหว่างแพทย์ชันสูตรต่อไปภาพ : 123 คนดีมีน้ำใจ และ กู้ภัยสว่างกำแพงเพชรภาพ : 123 คนดีมีน้ำใจ และ กู้ภัยสว่างกำแพงเพชรทั้งนี้ ผู้ใหญ่บ้านได้ตรวจสอบลูกบ้านแล้วไม่พบว่า มีลูกบ้านคนไหนสูญหาย หรือไปแจ้งความไว้กับทางเจ้าหน้าที่ แต่มีรายงานว่าวานนี้ ช่วงเวลาประมาณ 12.00 น. มีรถกระบะคันหนึ่ง ไม่ทราบหมายเลขทะเบียนและสี ได้ขับมาจอดที่บริเวณกลางสะพาน ซึ่งอยู่ห่างจากที่พบร่างผู้เสียชีวิต 500 เมตร จากนั้นมีผู้ชาย 2 คน ลงมาจากรถ และลักษณะคล้ายกับยกสิ่งของลงจากรถและนำทิ้งลงแม่น้ำ ซึ่งทางเจ้าหน้าที่ตำรวจจะตรวจหาเบาะแสดังกล่าว จากกล้องวงจรปิดตามเส้นทางที่มุ่งหน้ามาที่เกิดเหตุต่อไป
ชาวบ้านพบร่างชายถูกยัดในกระเป๋าเดินทาง ลอยอยู่กลางแม่น้ำปิง ต.ลานดอกไม้ อ.เมือง จ.กำแพงเพชร เจ้าหน้าที่ตรวจสอบเบื้องต้น พบเป็นชายอายุประมาณ 40 ปี ไม่พบบาดแผลหรือร่องรอยถูกทำร้าย
ศพปริศนา,ศพยัดกระเป๋า,แม่น้ำปิง,กำแพงเพชร